|  |  |
| --- | --- |
| Резултат со слика за eu flag vector  This project is founded  by the Europen Union | C:\Users\ana.kosela\AppData\Local\Microsoft\Windows\Temporary Internet Files\Content.Outlook\0Q6CGMJT\BTW logo 01.jpg  A picture containing clipart  Description automatically generated |

**THIRRJE PËR TRAJNIM**

**Thirrje për Organizatat e Shoqërisë Civile të Ballkanit Perëndimor për të marrë pjesë në Trajnimin mbi Prokurimin Publik**

**Kjo thirrje për trajnim u drejtohet organizatave lokale të shoqërisë civile, të cilat i plotësojnë kriteret e mëposhtme:**

1) janë të regjistruara dhe veprojnë në Kosovë;

2) janë aktive për më shumë se një vit;

3) janë jo-fitimprurëse;

4) kanë qarkullim vjetor deri në 50,000 €

**Qëllimi i trajnimit:**

Me këtë trajnim dëshirojmë të ngrisim kapacitetet e organizatave qytetare (grassroot) të Ballkanit Perëndimor dhe të mundësojmë pjesëmarrjen aktive në luftën kundër korrupsionit në fushën e prokurimit publik.

Pas përfundimit të trajnimit, organizatat e trajnuara nga pesë vendet e Ballkanit Perëndimor do të kenë mundësinë të paraqesin projekt propozimet e tyre dhe të aplikojnë për grante. Numri i parashikuar i organizatave që do të fitojnë grante nga pesë vendet e Ballkanit Perëndimor është 10-20.

**Kohëzgjatja e trajnimit:** trajnim/punëtori dy-ditore

**Numri i parashikuar i OSHC-ve të Ballkanit Perëndimor:** 50

**Numri i parashikuar i personave të trajnuar:** 50

**Numri i parashikuar i OSHC-ve për secilin vend:** 10

**Numri i parashikuar në secilin vend:** 10 persona nga 10 organizata

**Temat që do të mbulohen:**

**1) Pjesa hyrëse: Korrupsioni në Prokurimin Publik**

* Cenueshmëria e prokurimit publik ndaj korrupsionit
* Rrethanat dhe shkaqet e korrupsionit në prokurimin publik
* Zbulimi i skemave të korrupsionit
* Pikat kyçe të referencës për parandalimin e korrupsionit në sistemet e prokurimit publik
* Masat praktike kundër korrupsionit në prokurimin publik

**2) Metodologjia e Balkan Tender Watch (BTW): hyrje**

**Metodologjia e BTW: mjet i krahasimit** - instrument i përdorur për identifikimin e pikave në sistemet e prokurimit publik më të rrezikuara nga korrupsioni.

Trajnimi do të mbulojë **tre segmente kryesore** të cilat përshkruajnë tiparet kryesore të sistemeve të prokurimit publik, bazuar në të dhënat e mbledhura përmes aplikimit të metodologjisë së zhvilluar:

* **Segmenti i parë** do të fokusohet në legjislacionin (harmonizimi i tij me rregullat e BE-së dhe parimet kryesore kundër korrupsionit) dhe performancën e sistemeve në përgjithësi (rezultatet në nivelin e sistemit, të bazuar në statistikat zyrtare).
* **Segmenti i dytë** i metodologjisë do të fokusohet në ciklin e prokurimit publik dhe do të nxjerrë të dhëna nga monitorimi i rasteve specifike të prokurimit publik (analizuar më parë nga koalicioni BTW).
* **Segmenti i tretë** i metodologjisë do të fokusohet në matjen e përgjegjshmërisë së institucioneve përgjegjëse për integritetin dhe luftimin e korrupsionit në rastet e prokurimit publik. Kjo do të bëjë matjen e efektivitetit të mekanizmave anti-korrupsion (procedurat dhe institucionet) bazuar në rastet e provuara tashmë nga sistemi.

Trajnimi është dizajnuar si një cikël mësimi dhe përbëhet nga tre hapa themelorë: eksplorimi, zhvillimi i koncepteve dhe aplikimi i konceptit. Në këtë mënyrë të trajnuarit do të jenë të gjendje të eksplorojnë dhe identifikojnë pikat e rrezikuara të korrupsionit në prokurimin publik, në komunitetet e tyre lokale. Gjithashtu, ata do të jenë në gjendje të aplikojnë instrumentin e benchmarking të BTW në projekt propozimet e tyre bazuar në rastet e korrupsionit lokal.

Pas trajnimit, të gjitha organizatat pjesëmarrëse do të ftohen që të paraqesin projekt propozimet e tyre dhe të aplikojnë për skemën e grant-dhënies.

**Zbatimi i instrumentit të krahasimit në nivel lokal nga nën-dhënësit e përzgjedhur**

Përfituesit e përzgjedhur do t'i zbatojnë projektet e tyre brenda periudhës maksimale prej 12 muajsh. Ata do të aplikojnë instrumentin e benchmarking (metodologjinë e zhvilluar) me raste konkrete të prokurimit publik (3-5 raste për grantmarrës). Gjatë zbatimit të projektit, grant-marrësit do të kryejnë monitorim të hollësishëm të rasteve të përzgjedhura, duke aplikuar instrumentin e benchmarking (metodologjisë) dhe pas përfundimit të monitorimit, do të bëjnë raporte të detajuara bazuar në gjetjet e tyre. Grant-marrësit gjithashtu do të kenë mundësinë të paraqesin raportet dhe gjetjet e tyre gjatë një prej sesioneve të konferencës rajonale të Koalicionit.

**Aplikimi**

Për të aplikuar për trajnim, ju lutem plotësoni [**këtë formë të aplikimit**](https://1drv.ms/w/s!Ak7tvtjA8qjoht0FeUfs5eisv_4W7A), duke i bashkangjitur:

1. certifikatën e regjistrimit të OJQ-së,
2. portfolion e OJQ-së (nëse ka) apo një përshkrim të shkurtër mbi veprimtarinë e OJQ-së, dhe
3. CV-në e personit që do të marrë pjesë në trajnim.

**Të gjitha këto dokumente duhet ti dërgoni në email adresat:** [**deniong@kfos.org**](mailto:deniong@kfos.org) **dhe** [**rrita.ismajli@kfos.org**](mailto:rrita.ismajli@kfos.org) **më së largu deri me 2 korrik 2019 në ora 17:00.**

**Trajnimi mbahet në Prishtinë më 17 dhe 18 korrik 2019.**

Të gjitha shpenzimet do të mbulohen nga projekti, përfshi edhe fjetjen në hotel për pjesëmarrësit që jetojnë jashtë Prishtinës.

Për më shumë informata rreth projektit, klikoni dokumentet më poshte:

1. [Rreth nesh](https://1drv.ms/w/s!Ak7tvtjA8qjoht0CjpQodATqJQOBeg)
2. [Thirrja për aplikim](https://1drv.ms/w/s!Ak7tvtjA8qjoht0H45gYgY5GVgOByQ)